
	Балаларды далада қабылдау
	Таңғы сүзгі: балалардың терісін, дене қызуын, сыртқы көрінісін тексеру. Балаларды жақсы көңіл күймен қарсы алу және оларға қолайлы жағдай жасау. Ата-ананың сұрақтарына педагогтің жауаптары.

	
	Ата-аналармен «Құстарға қамқор бол» тақырыбында әңгімелесу.

	
	Саусақ жаттығуы. "Жаз келді".
(тіл дамыту және көркем әдебиет)
Мақсат-міндеттер: балалардың ұсақ қол моторикасын жетілдіру; сөйлеуде артикуляцияны қалыптастыру.
Жайқалып жапырақ,
Құлпырып қызғалдақ.
Тұратын көз тартып,
Жаз келді күн шуақ.
"Жуыну әні" атты мультфильмін көру.
https://bilimkids.kz/kk/media/video/umyvaemsya-vmeste
(тіл дамыту және көркем әдебиет, музыка)
мақсат-міндеттер. Балаларды бас кейіпкерлердің қимылдарына еліктеуге, әннің сөздерін қайталауға қызықтыру; өз бетінше жуыну және беті мен қолын жеке орамалмен құрғатып сүрту рәсіміне еруге ынталандыру.
	"Ботқаны суытамыз" тыныс алу жаттығуы.
(дене тәрбиесі)
Мақсат-міндеттер: балалардың тыныс алу мүшелерін жетілдіру; әдептілікке тәрбиелеу.
Тыныс алу жаттығуы кезінде құстардың мамығын үрлеп жарыстырып көреді.
"Қуыршақты тамақтандырамыз" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Заттық-бағдарлық әрекеттерді (қарау, тигізу), белгілі бір объектіге арналған нақты әрекеттерді (қуыршақты тамақтандыру) орындауға баулу. Сөз тіркестерін құра білуге (зат есім + етістік) ынталандыру. Балаларды бесік жырларын тыңдауға үйрету. Оқып беруді ойыншықтарды көрсетумен сүйемелдеу.
"Дана ботқаны жемейді".
Дана ботқаны жемейді,
«Тауыса алмаймын», - дейді.
Дана, басқалардан қалма,
Анаңның мазасын алма.
Қане, қасықты ұстайық,
Дәмді асты тауысайық. (Д. Ахметова)
	"Қолда балапанды жасырайық" тренинг-ойыны.
(дене тәрбиесі)
Мақсат-міндеттер: балаларды елестетуге, нұсқауларға еруге, көңілді көңіл-күйге бөленуге бейімдеу.
Қолдарыңда кішкентай, әрі дәрменсіз балапан бар деп елестетіп көріңдер. Қолдарыңды алға созып, алақандарымызды жоғары көтереміз. Енді шынтақтарыңды бүгіп, өздеріңе жақындатыңдар. Біртіндеп бір-бір саусақтан алақандарыңды жәймен бүгіңдер, балапанды алақанның ішіне жасырыңдар, енді ақырын балапанға бірқалыпты және баяу тыныс алып, балапанды жылы демдеріңмен жылытыңдар. Енді алақандарыңды ашыңдар, сонда сендер балапанның қуанып ұшып кеткенін көресіңдер. Оған өкінбей, мұқаймай, күлімсіреп қарап қоя беріңдер. Себебі ол сендердің мейірімді қолдарыңа әлі де ұшып келеді.
"Бастаған суретті аяқтайық" сурет салудан жаттығулар.
(сурет салу)
Мақсат-міндеттер: Балалардың бейнелеу әрекетіне деген қызығушылығын ояту, көркемдік қабылдауларын дамыту. Ересектермен бірлескен әрекеттерге қызығушылықты ояту. Қағазға, құмға саусақпен сурет салу, ересектер салған суретті толықтыру. Ұсақ қол моторикасын, қабылдау қабілетін дамыту. Қарындашты үш саусақпен, қатты қыспай ұстау, суреттің қарапайым элементтері ретінде тік және тұйықталған дөңгелек сызықтарды қағаз бетінде жеңіл жүргізу. Белгілі бір ережелерді орындау: дұрыс отыру, қағазды умаждамау, жұмысты ұқыпты жасау.
	"Шұп-шұбар тауығым" ойыны.
(тіл дамыту және көркем әдебиет)
Мақсат-міндеттер: дыбыстарды дұрыс айтып, еліктеуге жаттықтыру.
Барысы. Балалардың арасынан "Шұбар тауық" таңдалынып, басына маска-тақиясы кигізіледі. Жүргізушінің белгісі бойынша диалог басталады:
- Шұп-шұбар тауығым, қай жаққа барасың?
- Мен өзенге барамын.
- Шұп-шұбар тауығым, онда неге барасың?
- Су алуға барамын.
- Шұп-шұбар тауығым, суды не қыласың?
- Балапандарға беремін. Олар әбден шөлдеді.
Шиқылдап, су іздеді. Бүкіл көше естиді:
- Шиық - шиық - шиық - шиық!
"Бүкіл көше естиді: Шиық - шиық - шиық - шиық!" , - деген сөздерден кейін балапан болып тағайындалған балалар тауықтан қашып, шиқылдайды (Шиық - шиық - шиық - шиық!). Ал, ұстап алынған балаға қолын тигізіп, тауық былай дейді: "Құдыққа кеп, судан іш!".
Ұсталынып қалған балалар ойыннан шығып отырады. Ойынды жаңа тауық таңдап, қайтадан қайталауға болады.
"Нені киесің?" дамытушы жаттығуы.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балаларды киіну тәртібіне баулу; киім үлгілерін атап, қайда киетінін айтып беруге ынталандыру. Белгілі бір ретпен киіну және шешіну, әртүрлі ілгектерді қолдана білуді, киімдерін шкафқа немесе орындыққа ұқыпты бүктеп қоюды бекіту. Балалардың сөздік қорын киім, аяқкиім атауларын білдіретін зат есімдермен байыту.
Құралдар: қуыршақтың киімдері (киім үлгілерінің жеке суреттері немесе жаңа киімдердің үлгілері).
	Үй құстары мен олардың балапандары бейнеленген иллюстрациялық суреттерді көрсету.
(тіл дамыту және көркем әдебиет, қоршаған әлеммен таныстыру)
Мақсат-міндеттер.
- Бұл не?
- Бұл құстар қайда мекендейді?
- Оларға кім қамқорлық жасайды?
- Үй құстары ұша алады ма?
- Адамдар үй құстарын не үшін ұстайды?
"Ненің балапандары?" дидактикалық ойыны.
(тіл дамыту және көркем әдебиет)
Мақсат-міндеттер: үй құстарының балапандары, олардың дыбыстауы жайында алған білімдерін бекіту; үй құстарының аналықтары мен балапандарын сәйкестендіре алуға жаттықтыру.

	
	Еңбекке баулуға арналған тапсырма: "Пульверизатордан бөлме өсімдіктеріне су бүрку".
Мақсат-міндеттер: жаңа еңбек дағдыларын қалыптастыру; өсімдіктерге деген қамқорлық сезімдеріне баулу.
(еңбек іc-әрекеті)
	Еңбекке баулуға арналған тапсырма: ойын бұрышында өз орнында тұрмаған ойыншықтарға назар аудартып, аттарын атап орнына қою.
Мақсат-міндеттер: балаларды ұқыптылыққа, тазалыққа тәрбиелеу.
(еңбек іc-әрекеті)
	Ұйымдастырылған іс-әрекетіне құрал-жабдықтар мен материалдар дайындаймыз.
Мақсат-міндеттер: берілген тапсырмаға жауапкершілік сезімін дамыту, балаларды оқу іс-әрекетіне арналған материалдар мен жабдықтарды дұрыс, ұқыпты орналастыруға үйрету.
(еңбек іc-әрекеті)
	Еңбекке баулу мақсатындағы тапсырма: құмды бір жерге үйіп, құмсалғышқа апарып, салу.
Мақсат-міндеттер: балаларды қарапайым еңбек әрекеттерін орындауға баулу.
(еңбек іc-әрекеті)
	Табиғат бұрышындағы бақылау: табиғат бұрышындағы өсімдіктердің күн сәулесі түсетін жерде тұратындығына ; күн адамға ғана емес, өсімдіктерге де қажет екендігіне; өсімдіктердің жапырақтары күн сәулесінде жарқырайтынына назар аударту.
Еңбекке баулу мақсатындағы тапсырма: жапырақтарды шүберекпен сүрту.
Мақсат-міндеттер: балаларды еңбекке баулу; ұқыптылыққа, тазалыққа тәрбиелеу.
(еңбек іc-әрекеті)

	Таңғы гимнастика
	(дене тәрбиесі)
№2-таңғы гимнастика кешені
Б.қ.: аяқ арасын сәл алшақ қою, қолдар төмен түсірулі, дене бойымен жіберілген.
Екі қолды жоғары көтеру, керіліп-созылу, қолды түсіру.
2. «Тоқ-тоқ». 4-5 рет қайталау.
Б.қ.: екі аяқ арасы иықтың енінде, қолдар төмен түсірулі.
Алдыға еңкею, тізесін қолдың алақан жағымен шапалақтау.
3. «Жасырынбақ». 4-5 рет қайталау.
Б.қ.: аяқ арасы сәл алшақ тұр, қолдар төмен түсірулі.
Жүресінен отыру – «балалар жасырынып қалды», қолбасын тізеге қою.

	Гигиеналық шаралар
	Сумен жуыну. Өз бетінше жеке орамалмен құрғатып сүрту. Шектеу шараларына байланысты залалсыздандыру үшін қосымша санитарлық талаптар қойылған болса орындау. Қажеттілігіне қарай, балаларға көмектесу арқылы өз-өзіне қызмет ету дағдыларын жетілдіру (педагогтің көмегі, бір-біріне көмектесу).

	Таңғы асқа дайындық
	(қоршаған әлеммен таныстыру, мәдени-гигиеналық дағдылар)
Балалармен бірге ойыншықтарды орнына жинау; тазалыққа баулу. Тамақтанар алдында қол жуу ережесін сақтап жуғызу; өз орамалын қолдануға дағдыландыру.

	Таңғы ас
	Ойын жаттығуы:
"Сылдыр, сылдыр, сылдыр су,
Мөлдір суға бетіңді жу".
Мақсат-міндеттер: дұрыс жуыну дағдысын қалыптастыру, баланың тамақтануы кезінде баланы қолдайтын жағымды көңіл-күй тудыру.
Көркем сөз.
Қасықтарымыз біздің,
Таңқалдырар барлығын!
Қасықтарым сиқырлы,
Тауысады тағамды.
Міне тағам, міне ас,
Қасық түк те қалдырмас!
Осы сөздерден кейін балалар таңғы ас ішуді бастайды. Таңғы ас кезінде педагог балалардың орындықтарда дұрыс отыруын қадағалайды. Егер үстел басында отырған бала өз қалпын сақтамаса, оған жақындап, дұрыс отыруын сұрау.
(мәдени-гигиеналық дағдылар)

	Тәрбиеші
мен
балалардың
еркін
әрекеті
	Қуаныш шеңбері.
(тіл дамыту және көркем әдебиет)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; жақын тұрған балаларға көңіл аударып, жылы шыраймен қабылдауға тәрбиелеу.
Қане, достар қуанайық.
Қуанайық құстарға да, Күнге де,
(Балалар қолдарын жоғары көтереді)
Қуанайық жымың қаққан көздерге.
(Бір - біріне қарап жымияды)
Бүкіл әлем қуансын бізбен бірге,
(Қолдарын екі жаққа қарай ашады)
"Қайырлы таң!" деп, айтамыз біздер Сізге!
(Барлығы қол ұстасады)
"Қайырлы таң!" ата-анамыз, Сіздерге!
"Қайырлы таң!" қалады тағы бізбенен!
	«Көңілді саусақтар» саусаққа арналған жаттығу.
(тіл дамыту және көркем әдебиет)
Мақсат-міндеттер.
Қолдың ұсақ моторикасын, жағымды эмоцияларды дамыту, өздеріне сенімділікті арттыру.
Шарты.
Педагог балаларға тақпақты мәнерлеп оқып отырып, мәтінде айтылған қимылдарды жасатады.
Оң қолымда бес саусақ (оң қолдың саусақтарын көрсету)
Сол қолымда бес саусақ (сол қолдың саусақтарын көрсету)
Бәрін қоссақ – он саусақ (екі қолдың саусақтарын қосу)
Оң аяқпен секіремін (екі аяқпен кезек секіру)
Сол аяқпен секіремін (бір орында жүру)
	Таңғы сәлемдесу.
(тіл дамыту және көркем әдебиет)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; жақын тұрған балаларға көңіл аудартып, жылы шыраймен қабылдауға тәрбиелеу.
Қайырлы таң! Жаңа күн құтты болсын!
Мейірім мен жылулыққа орта толсын!
Жақсы бастап күнімізді қарсы алайық,
Көп жұмыс бітірейік, шаршамайық!
Тусипжанова-Шагирова А.
	Құстар туралы тақпақтар.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың құстардың жаздағы тіршілігі жайындағы түсініктерін нығайту; құстарға аяушылықпен қарауға баулу.
Келіп көктем құстары,
Бау-бақшада ән салды.
Оларды жас достары
Ұя жасап қарсы алды.
Құс ұясын бұзбаңдар,
Балапанын алмаңдар.
Құстар біздің досымыз,
Обалына қалмаңдар.
Таспен атып торғайды
Ұя бұзған оңбайды
Құс өкпелеп кетеді
Бақшамызға қонбайды.
	Судың қасиеттерін бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: судың қасиеттері жайындағы түсініктерін жетілдіру; ойлау қабілеттерін дамыту.
Су күннің көзінде тұрып, жылынады.
Сумен өсімдіктерді суғарады, құстар көлшіктерден су ішеді.
Су тап-таза, мөлдір болады.
Су құйылады, суды бір ыдыстан екінші ыдысқа құюға болады.

	
	Дене тәрбиесінен ойын-жаттығулар
"Ақ мамықтай балапан"
Мақсат-міндеттер: Балаларды гимнастикалық орындықтың үстімен еңбектеу іскерліктерін пысықтау; еңбектеу кезіңде дене тепе-теңдігін сақтау; еңбектеу техникасының тәсілдерін дамыту; құрсаулармен орындалатын жалпы дамыту жаттығуларын жасау; судың қасиеттері туралы білімдерін толықтыру.
	Тіл дамыту және көркем әдебиеттен ойын-жаттығулар
"Құстар біздің досымыз"
Мақсат-міндеттер: Жалпы құстар туралы, олардың тіршілігі мен пайдасы туралы мағлұмат беру;б алалардың белсенділігін, қызығушылығын, сөздік қорын, ой – өрісін дамыту; құстарды қорғауға, қамқоршы болуға, табиғатты сүюге тәрбиелеу.
	Жапсырудан ойын-жаттығулар
"Құстарға жем салайық"
Мақсат-міндеттер: Құстар туралы түсініктерді дамыту; желімді қылқаламмен алып, дайын пішіндерге желімді жағу, сүлгіні қолдана білу қабілетін қалыптастыру; балаларды дайын пішіндерден құс бейнесін құрастырып, қағаз бетіне жапсыруға үйрету (сопақша, дөңгелек, үшбұрыш, тіктөртбұрыш); қолдың ұсақ моторикасын, құстардың әнін тыңдау және есту қабілеттерін дамыту; табиғат пен құстарға деген сүйіспеншілік пен қамқорлыққа тәрбиелеу.
	Құрастырудан ойын-жаттығулар
"Құс үйі"
Мақсат-міндеттер: Сипаттама бойынша затты табуды үйрету, сөйлеу және тыңдау қабілеттерін дамыту, үйді құрылыс материалынан тұрғыза білу, қоршаған әлемге құрметпен қарауды тәрбиелеу.
	Музыкадан ойын-жаттығулар
"Орманда"
Мақсат-міндеттер: Музыка мен қимылдардың тұтастығын қабылдау қабілетін дамыту. Балалардың өміріне музыкамен сөйлесуден қуаныш сезімін енгізу; балалардың репертуар таңдауда өз бетінше шешім қабылдау қабілетін дамыту.

	Серуенге дайындық
	(мәдени-гигиеналық дағдылар, қоршаған әлеммен таныстыру)
Балаларды өз шкафтарын танып, белгілі бір ретпен киініп-шешінуге, әртүрлі ілгектерді қолдана білуге баулуды жалғастыру. Киіміндегі олқылықты байқап, оны өз бетінше немесе ересектердің көмегімен ретке келтіруге, қажет кезде көмек сұрауға, серуенге дайын екенін білдіруге үйрету.
Серуенге шығар алдында қауіпсіздік жөніндегі нұсқаулар: "дұрыс", "дұрыс емес", "қауіпті" түсініктерін, серуенде сумен және құммен ойындарда қауіпсіздік ережелерін бекіту, лас суды ішпеу, құмды шашпау, тастарды лақтырмау, бас киімді шешпеу жайында қайта ескерту. Өз қажеттері туралы дереу педагогке айтуды ұсыну.
Айжан ақ көйлек киген,
Ақжан көк жалбар киген,
Мейір күртеше киген.
Ал не киесің сен?
Көйлекті ме? Жейдені ме?
Күртешені ме? Кеудешені ме?
Киіне ғой, өтінеміз,
Ойында сені күтеміз. (Д. Ахметова)

	Күндізгі серуен
	Үлескеге ұшып келген құстарды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: құстардың қимыл-қозғалыстарына назар аударту: жүреді, секіреді, ұшады.
Шалшық сулардан қалай су ішіп, қалай жем шоқитындарын бақылау.
"Торғайлар мен мысық" қимыл-қозғалыс ойыны.
(дене тәрбиесі)
Мақсат-міндеттер: балаларда кеңістікті бағдарлай алу және бір - бірімен қақтығыспай топта қозғалу қабілетін дамыту; белгі бойынша әрекет ету, ұзындыққа секіру, биіктікке секіру, тез жүгіріп келе жатып секіруге жаттықтыру.
“Бедерлі жолдармен” ойын жаттығуы.
(дене тәрбиесі)
Мақсат-міндеттер: асфальтта сызылған бедерлі сызықтармен жүруді жаттықтыру.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
Далаға алып шығатын материалдар: күректер, шелектер, қалыптар, жыл мезгіліне сай киіндірілген қуыршақтар, машиналар.
	Бақбақты бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың бақбақтың гүлдеуі жайлы қарапайым түсініктерін қалыптастыру. Гүлдің ұшқан үлпілдек бастарына тамсану ниетін ояту, қызықты құбылысқа (бақбаққа үрлеп, үлпілдектерді ұшыру) эмоционалды жауап беруге жетелеу.
"Бақбақ"
Күннің нұры - алтын дақ,
Сары басты бақ-бақ
Жаулап алды шалғынды.
Неткен ғажап! Пах-пах!
Күннің нұрын жинаған,
Тамырға күш жұмсаған
Бақбақ ертең қатаяр,
Аппақ болып сондықтан. (Дина Ахметова)
"Ұядағы құстар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Шашыраңқы жүгіруге, бір-біріне соқтығысып қалмай, педагогтің берген белгісі бойынша әрекет етуге жаттықтыру.
"Шеңберге дәлде" ойын жаттығуы.
(дене тәрбиесі)
Мақсат-міндеттер. Балаларды әртүрлі тәсілдермен 0,5-1,5 метр арақашықтықтағы нысанаға (төмен, жоғары) лақтыруды жетілдіру; ептілік, мергенділік қабілеттерін дамыту.
Балалардың далаға алып шығатын материалдармен өз бетінше ойын әрекеттері.
Далаға алып шығатын материалдар: күректер, шелектер, қалыптар, жыл мезгіліне сай киіндірілген қуыршақтар, машиналар.
Еңбек тапсырмасы – серуеннен кейін ойыншықтарды жуу.
Мақсат-міндеттер: балаларды қарапайым еңбек түрлеріне баулу.
	Күнді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: күннің жерге жарық пен жылуды төгетінін түсіндіру; күннің адамға, жан-жануарға, өсімдіктерге қажеттігін көрсету (жапырақтардың түсі жасыл, гүлдерді түсі ашық, адамдар жылы киімін жазда кимейді, бақшадағы көгөніс, жидектер тез піседі); ұғымталдыққа, байқағыштыққа тәрбиелеу. Сұрақтарға жауап беруге баулу. Қауіпсіздікті қадағалау: күннің көзіне тура қарамауды айту.
Алтын күнге ұқсайық,
Қолдарды, кел созайық.
Қолдарымыз шуақтар,
Жайылады жан-жаққа.
"Құпияшалар" құмсалғышта ойнайтын ойындар.
Ойын күрделендіріліп ойнатылады. Бірнеше балаға түрлі - түсті текшелерді құпия түрде жасырып қою ұсынылады. Қалған балалар мұқият іздеп, тауып алулары керек.
"Қуыспақ" қимыл-қозғалыс ойыны.
(дене тәрбиесі)
Мақсат-міндеттер: балаларды белгі бойынша, қуғыншыдан қашып жүгіруге бейімдеу; күш-жүгерін, кеңістікті бағдарлай білу қабілетін дамыту.
Балалар қуыспақ ойнағанды өте жақсы көреді. Ойын ойнатылмас бұрын ересек адам алдын-ала жұмыс жүргізу керек: ойын шартын түсіндіріп, жүгіруге арналған аймақты белгілеп беруі керек.
Негізгі қимыл - қозғалыс түрлері бойынша жеке жұмыстар.
"Масаны ұстап ал!" қимыл-қозғалыс ойыны.
(дене тәрбиесі)
Мақсат-міндеттер: балаларда қозғалысты көзбен көру белгісімен үйлестіре алуын дамытып, балаларды секіруге жаттықтыру, бір орнында секіру дағдыларын қалыптастыру.
"Дәрігерде" сюжетті-рөлдік ойыны.
Мақсат-міндеттер: балаларды дәрігердің қызметімен таныстыру, медициналық құралдардың аттарын бекіту. Балаларға ойын жоспарын жүзеге асыруға үйрету. Екі кейіпкермен (дәрігер - науқас) өзара әрекеттесу қабілетін қалыптастыру; алмастыратын ойыншықтармен дербес ойын кезінде өзі үшін де, ойыншық үшін де рөлін сомдау.
Балалардың далаға алып шығатын материалдармен өз бетінше ойын әрекеттері.
Далаға алып шығатын материалдар: күректер, сыпырғыштар, зеңбілдер, қалыптар, қағаздар мен қарындаштар..
Еңбек тапсырмасы – серуеннен кейін ойыншықтарды жуу.
Мақсат-міндеттер: балаларды қарапайым еңбек түрлеріне баулу.
	Жаңбырды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: жаңбыр және найзағай сияқты құбылыстарды түсіндіру.
Найзағай фотосуретін көрсету.
Қатты жауын болған кезде, найзағайдың алдында аспанды ауыр бұлт жауып, қатты жел соғады. Жел ағаштарды қатты шайқайды. Айналаның бәрі біртіндеп түнеріп кетеді. Құстар айқайлап ұшып, жасырынып қалуға тырысады. Күн күркіреп, найзағай жарқылдайды.
Жұмбақ.
Бір нәрсе жоғарыда от жағып тұр,
Дабылдап дабылын ол қағып тұр. (Найзағай)
Бір нәрсе жоғарыда от жағып тұр,
Дабылдатып дабылын ол қағып тұр.
От жағып, дабыл қағып тұрғанында,
Сабалап төмен қарай су ағып тұр.
(Жаңбыр, найзағай)
"Аюдың орманында" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру; кеңістікті бағдарлауға баулу, бір-біріне қақтығысып қалмай жүгіре білуді жетілдіру.
"Құрсаудан құрсауға" қимылды жаттығуы.
(дене тәрбиесі)
Мақсат-міндеттер. Балаларды құрсаудан құрсауға аттап өту дағдыларын жетілдіру; тепе-теңдікті сақтауға, үйлесімді қимылдауға үйрету.
Балалардың далаға алып шығатын материалдармен өз бетінше ойын әрекеттері.
Далаға алып шығатын материалдар: күректер, шелектер, қалыптар, жыл мезгіліне сай киіндірілген қуыршақтар, машиналар.
Еңбек тапсырмасы – серуеннен кейін ойыншықтарды жуу.
Мақсат-міндеттер: балаларды қарапайым еңбек түрлеріне баулу.
	Ауладағы құстарды бақылау. Торғай
(қоршаған әлеммен таныстыру, тіл дамыту және көркем әдебиет)
Мақсат-міндеттер. Аулаға ұшып келетін құстарды (торғай, көгершін, қарға) бақылауға баулу. Оларды ажырату және атау, сипаттамалық ерекшеліктерін ажырата білу. Ересектердің сөзін түсінуге, қарапайым сұрақтарға (Не? Не істейді?) жауап беруге ынталандыру. Қауіпсіздік: құстарға жақындамауды ескерту.
"Торғайлар мен машина" қимыл-қозғалыс ойыны.
(дене тәрбиесі)
Мақсат-міндеттер: балаларды белгі бойынша жан-жаққа шашырап жүруге және жүгіруге ынталандыру; құстардың қимылдарына елкітеуге бейімдеу; бірлесіп ойнауға машықтандыру.
"Көпір үстімен жүреміз" жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүгіруді) жетілдіру; көлбеу тақтайдың бетімен (сызықтармен шектелген (ені 20-25 сантиметр, ұзындығы 2-2,5 метр) жіптің бойымен), тепе-теңдікті сақтап, жүруге ынталандыру, ептілікке тәрбиелеу.
Еңбек тапсырмалары: құмдарды бір жерге үйіп, шелектерге салып, құмсалғышқа әкеліп төгу.
Мақсат-міндеттер: қарапайым еңбек тапсырмаларын орындай алуға үйретіп баулу.

	Серуеннен оралу
	(мәдени-гигиеналық дағдылар, қоршаған әлеммен таныстыру)
Балаларды топқа тәртіппен кіруге машықтандыру; белгілі бір ретпен киіну және шешіну, әртүрлі ілгектерді қолдана білу әрекеттерін қадағалау; киіміндегі олқылықты байқау және оны өз бетінше, ересектердің көмегімен ретке келтіруге үйретуді жалғастыру.
Өз киімдерімді ажыратамын,
Сөре, ілмекте болғандарын ұнатамын.
Шкаф есігін ашқан кезде,
Өз орындарынан тауып аламын. (Дина Ахметова)

	Гигиеналық шаралар
	Ересектің бақылауымен бетін, қолдарын ластанған кезде және тамақтың алдында өз бетінше жуу, беті мен қолын жеке орамалмен құрғатып сүрту, ересектің көмегімен өзін ретке келтіру. Жеке заттарды (қол орамал, орамал, тарақ, түбек) қолдануға баулу.
Сылдырлайды мөлдір су,
Мөлдір суға қолыңды жу.
Жуынсаң сен әрдайым,
Таза бетің, маңдайың.

	Түскі асқа дайындық
	(мәдени-гигиеналық дағдылар)
Қажет болса, тамақтанар алдында балалармен бірге ойыншықтарды орнына жинау, қолдарын жуғызу.

	Түскі ас
	Дастархандағы тағамға назар аударту; үстел басында отыру мәдениеті, тамақтану мәдениетін енгізуге бағытталған жеке жұмыстар; этикет ережелері.
Көркем сөз.
Қолға қасық, нан алайық,
Түскі асты тауысайық.
(мәдени-гигиеналық дағдылар)

	Күндізгі ұйқы
	(мәдени-гигиеналық дағдылар, тіл дамыту және көркем әдебиет)
Мақсат-міндеттер: дәретханаға бару, жуыну, киімдерін бүктеу, тыныш ұйықтау сияқты белгілі бір рәсімдерді сақтай отырып, ұйқыға өзін-өзі дайындау дағдыларын қалыптастыру. Балалардың тыныш ұйқысы үшін қолайлы жағдай жасау.
Баланың психофизикалық әлеуетін қалпына келтіру. Желдету. Тыныштықты сақтау.
"Әлди - әлди" әні.
Көзімнің ағы-қарасы,
Жүрегімнің парасы,
Уайым-қайғы ойлатпас,
Көңілімнің сапасы.
Айналайын, шырағым!
Көлге біткен құрағым!
Маңдайдағы құндызым,
Аспандағы жұлдызым.

	Ұйқыдан тұру
	Тақпақ-оятпақ: "Қанаттарымызды күнге жылытайық".
Балалар шалқасынан жатады, қолдары жандарында; қолдарын жоғары көтеріп, "жылынайық" деп айтады да, қайта түсіреді.
"Аяқтарыңды жасыр" жаттығуы.
Балалар шалқасынан жатады, аяқтарын жоғары көтеріп, "аяқтарыңды жасыр" деп, аяқтарын қайтадан кереуетке жайлап түсіреді.
Кереуеттерінің жандарынан жүру.
Алтын айдарлы әтеш,
Адымдап келе жатыр.
Балапандарын қуып,
Қораға қамап жатыр.
Қос аяқпен бір орында және алға қарай жылжып секіру. Қолдар еркін.
Шынықтыру іс-шаралары.
Дымқыл шүберекпен сүртіну, ысқылау.
Дәстүрден тыс әр түрлі кедергілері бар денсаулық жолдарымен жүру.
(дене тәрбиесі)

	Бесін ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	"Қуыршақ Данаға суық тиіп қалды" дидактикалық ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер.
Тақпақ-жаттамақ.
(мәдени-гигиеналық дағдылар, тіл дамыту және көркем әдебиет)
Қол орамал қалтады,
Мұрын сүртіп алуға.
Балалардың мұрындары,
Қайта таза болуға.
Балаларға жөтеліп,түшкірген кезде ауыздарын қолорамалмен жабуға үйрету, алдыңда біреу тұрса, теріс қарау керек. Балалардың қолорамалды немесе бір реттік орамалдарды қолдана алу дағдыларын тәрбиелеу.

	"Бөліктерден бүтін жұмыртқа жина" дидактикалық ойыны.
(қоршаған әлеммен таныстыру, сенсорика)
Мақсат-міндеттер: ұсақ төрт бөліктен тұтас бейнені құрастыруға дағдыландыру; ойлау, қабылдау, зейін, елестету қабілеттерін, ұсақ қол моторикасын дамыту.
Бұл жұмыртқа шағылған. Оның ішінен балапан шыққан. Өсіп, жетілген соң жұмыртқаны жарып, шықты. Қане, жұмыртқаның бөліктерін біріктіріп, жинап көрейікші. Бөліктерден бүтін жұмыртқа жинап көрейікші.

	"Құс" қыстырғыштармен ойыны.
(сенсорика)
Мақсат-міндеттер: балаларды қысқыштармен жұмыс жасауға бейімдеу, ұсақ қол моторикасын, ой-қиялын дамыту.
Құсқа қыстырғыштардан тұмсық, аяқтары мен әдемі құйрық шығатындай етіп қыстырып берейік.
"Шағала" көзге арналған жаттығуы.
(дене тәрбиесі)
Мақсат-міндеттер: көздің көру қабілеттерін жетілдіру, босаңсыту мүмкіндіктерін ашу.
Қараңдар, бұл теңіз құсы шағала ғой! Ол қалай ұшатынын көзімізбен ғана қарап отырайық. Шағала жоғары ұшты. Шағала солға ұшты. Шағала төмен қарай ұшты. Енді оңға ұшты. Толқындардың үстімен айнала ұшты.
	"Біздің әтеш шақырмайды" ойын-жаттығуы.
(тіл дамыту және көркем әдебиет)
Мақсат-міндеттер: театр өнері арқылы балалардың шығармашылық қабілеттерін дамыту.
Міндеттері: кейіпкердің эмоционалды жағдайын мимика, ым-ишара арқылы беру қабілетін қалыптастыру; сөздік қорын байыту; қарым-қатынас дағдыларына тәрбиелеу.
Алдын-ала жұмыс: ертегі ойлап табу, өлеңдер мен әндерді қосу, іс-әрекеттердің кезектілігін талқылау.
Материалдар: Әтеш, Үйрек, Ешкі, Қыздың костюмдері. Ойыншық құрт (жіп), бір бума құрғақ шөп, шелек, шайнек, кесе, кептірілген итмұрын жемісінің шай қорапшасы.
	"Үйшік" ертегісі (ертегі терапиясы технологиясы).
(тіл дамыту және көркем әдебиет)
Мақсат-міндеттер: балаларға таныс ертегінің мазмұнын еске салу, қиялын және ерікті зейінін дамыту.
Балалардың ішкі әлемін байыту, балалардың қарым-қатынасындағы кедергілерді жеңу бойынша жұмыс жасау.
«Үйшік» ертегісін оқу, ертегіге байланысты иллюстрацияларды қарау, балаларға ертегі көрсету (қуыршақ театры), ертегі кейіпкерлерімен ойнау, жабайы аңдар, олардың тіршілік ету ортасы туралы әңгімелеу.
Құрал-жабдықтар: "Үйшік" қуыршақ театры, аңдардың тұрғылықты мекен жайы бейнеленген суреттер, резинадан жасалынған ойыншық аңдар, жануарлардың санына сәйкес әр түрлі түсті геометриялық пішіндер, қағазға жапсырылған шаршы және үшбұрыш, желім, аудиожазбалар.

	
	Артикуляциялық жаттығу.
"Не қалай дыбыстайды?"
(тіл дамыту және көркем әдебиет)
Мақсат-міндеттер: үй жануарлары мен олардың төлдері туралы түсініктерін қалыптастыру, дауыстарын ажырата алу.
Құралдары: үй жануарларының суреттері.
	"Көлік жүргізушілері" сюжетті-рөлдік ойыны. (қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды жүргізуші мамандығымен таныстыру. Балаларды ойын арқылы қарым-қатынас орнатуға үйрету. Екі кейіпкермен өзара әрекеттесу қабілетін қалыптастыру (жүргізуші - жолаушы). Балаларды белгілі бір рөл үшін өз атрибуттарын табуға талпындыру.
Еңбек тапсырмасы: ойын сөресіне заттарды жинастырып, қалпына келтіру - еңбек дағдыларын тәрбиелеу.
	"Бір және көп" дидактикалық ойыны.
(тіл дамыту және көркем әдебиет)
Мақсат-міндеттер: зат есімдерді жекеше және көпше түрде үйлестіруге машықтандыру.
Ұзақ - ұзақтар - ұзақтарды.
Құс - құстар - құстарды.
Тырна - тырналар - тырналарды.
Қараторғай - қараторғайлар - қараторғайларды.
Қаз - қаздар - қаздарды.
Үйрек - үйректер - үйректерді.
Қарлығаш - қарлығаштар - қарлығаштарды.
Аққу - аққулар - аққуларды.
Көкек - көкектер - көкектерді.
Ұя - ұялар - ұяларды.
Жұмыртқа - жұмыртқалар - жұмыртқаларды.
Балапан - балапандар - балапандарды.
	Артикуляциялық жаттығу.
"Әтештер".
(тіл дамыту және көркем әдебиет)
Мақсат-міндеттер: етістіктің мағынасын білдіретін іс-әрекетпен байланыстыру.
Ойын барысы. Ересек адам өлең оқиды, ал балалар өлеңде айтылған әтештерді бейнелейді.
Әтештер айбарланды,
Төбелеспей, ойланды.
Айбарланса қаттырақ,
Қауырсыннан айрылмақ.
Қауырсыннан айрылса,
Қайтіп айбар шақырмақ?
(В. Берестов. Петушки. Өлеңін аударған: Тусипжанова-Шагирова А.
	Бейнелеу өнері бұрышындағы бірлескен іс-шаралар.
Апта тақырыбы бойынша жеке жұмыс
(мүсіндеу, сурет салу).


	Серуенге дайындық
	"Киімдерді әдемілеп бүктейік" ойын жаттығуы.
Мақсат-міндеттер: киімдерді дұрыс бүктеу дағдыларын қалыптастыру.
Балаларды өз киімін танып білуге, атай алуға, бірте-біртелік жүйесі бойынша киіне білуге, өз шкафтарын суретті белгісі бойынша таба алуға және киімдерін ұқыпты бүктеп, шкафтарына салуға үйрету.
	Қауіпсіздік ережелері жайында жеке дербес және ұжымдық әңгімелесу (сөйлеу тілін белсендіру үшін).
Мақсат-міндеттер: балаларды серуендеуге ынталандыру.
Серуендеуге арналған ойын жабдықтарын таңдау; балалармен жеке әңгімелесу; шалбардың, бас киімнің және етіктің бірте-біртелік жүйе бойынша киінуін қадағалау.
	Мақсат-міндеттер: шкафтан далаға киетін аяқ киімін алу дағдысын қалыптастыру, көмек сұрау кезінде сөзбен өтініш білдіруге үйрету, қабылдау бөлмесінде өзін-өзі ұстауға үйрету.
Жазғы серуен кезіндегі ережелер:
- серуен кезінде бас киім немесе орамал тағу;
- ыстық ауа-райында, көлеңкеде ойнау (үлеске төбелдірігінде);
- күнге тіке қарамау, себебі бұл көру қабілетін нашарлатуы мүмкін;
- серуендеу кезінде әркім өз жеке стақанынан тек қайнатылған су ішуге болады;
- серуен кезінде жемістерді (алма және т.б.) жеуге болмайды, өйткені қол кір болады және оларда ауру тудыруы мүмкін микробтар көп.
	Мақсат-міндеттер: түйме таға білу іскерліктерін қалыптастыруды жалғастыру; гольфіні мен шұлықты аяқты ұшынан бастап киюге үйрету; мәдениетті түрде көмек сұрауға үйрету.
	Мақсат-міндеттер: жапсырмасы бар қапсырмалы аяқ-киімді шешіп тағу дағдыларын қалыптастыру, басқа да қапсырма түрлерін қолдана білуге жаттықтыру. Аяқ киімдерін киіп, ересек адамдардың көмегімен түймелерін тағу және киімдерін шкафқа ілу дағдыларын қалыптастыру.
Қабылдау бөлмесінде өзін-өзі ұстау мәдениетін сақтауға үйретуді жалғастыру.

	Серуендеу
	Ауа-райын бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға ауа райының құбылмалы екендігін, (жаңбырдан кейін ауадағы ылғалдылықты байқауға болатынын) көрсету; жапырақ, орындық, үлескенің дымқыл немесе құрғақ болғанын байқату; кешкі уақытта күн төмендеу түсіп, біраз салқындағанын байқату; байқағыштыққа, зеректікке тәрбиелеу.
Жабайы, дала құстары мен олардың балапандары бейнеленген иллюстрацияларды көрсету.
- Бұл не?
- Бұл құстар қайда мекендейді?
- Оларға кім күтім жасайды?
- Олар қоректерін қалай тауып жейді? (иллюстрациялар: ағашта отырған тоқылдақ, тұмсығымен құртты ұстап отырған шымшық, жем шоқып жүрген торғай).
- Бұлар үй құстары ма, әлде жабайы, дала құстары ма?
"Балапандар мен күшік" қимыл-қозғалыс ойыны.
(дене тәрбиесі)
Мақсат-міндеттер: балаларды еліктеу қимылдарын жасауға ынталандыру; ойын желісіне, белгі бойынша бірінің соңынан бірі баяу жүру және бір бағытта жүгіру қабілеттерін жетілдіру; кеңістікті бағдарлау, зейін қабілеттерін, жағымды эмоцияларды дамыту.
Балапандар ұқсап балпаңдап жүруді көрсету.
Күшіктің жүрігіп келуін байқап - жан-жаққа тарап жүгіру.
Біз көңілді балапан үйректерміз,
Балпаң, балпаң етіп жүреміз.
Күшік келіп үрісе -
Жан-жаққа жылдам жүгіреміз.
Педагог балаларды, балапандарға жақсы еліктегендері үшін, мақтап жүреді.
Далаға алып шығатын материалмен ойындар.
Мақсат-міндеттер: балаларды өз бетінше ойынға қажетті атрибуттарды іріктеп, таңдап алуға үйрету.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.

	Торғайды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың торғай туралы түсініктерін нығайту; торғайдың шапшаң, жылдам ұшатынын, торғайдың өзіне жем-қоректі тез тауып алатынын байқату; қамқорлыққа тәрбиелеу.
Педагог балаларға торғайлар алдына кепкен нанды үгітіп шашуды, алыстан бақылауды ұсыну мүмкін.
"Мысық пен тышқандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Үйлесімді қимылдауға, кейбір кейіпкерлердің қарапайым әрекеттерін жеткізе білуге ынталандыру. Кеңістікті бағдарлауға баулу. Қауіпсіздікті қадағалау.
"Құс" аппликациясы.
- Балалар, бүгін балабақшаға келмей қалған балаларға құстар жайлы не айтушы едіңдер?
Көркем сөз.
Бақшаларды қорғауға,
Құс достарым келеді.
Зиянкес жәндіктерді,
Шоқып жейді, тереді.
Сондықтан да достарым,
Ренжітпеңдер құстарды!
Ұяларын бұзбаңдар,
Мысықтардан қорғаңдар!
Тусипжанова-Шагирова А.
Еңбек тапсырмасы: қурап түсіп жатқан жапырақтарды жинау.
Мақсат-міндеттер: тазалыққа, қарапайым еңбек дағдыларына баулу.
	Ауладағы құстарды бақылау. Көгершін.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Аулаға ұшып келетін құстарды (торғай, көгершін, қарға) бақылауға баулу. Оларды ажырату және атау, сипаттамалық ерекшеліктерін ажырата білу. Ересектердің сөзін түсінуге, қарапайым сұрақтарға (Не? Не істейді?) жауап беруге үйрету. Қауіпсіздік: құстарға жақындамауды ескерту.
Фариза Оңғарсынова
"Көгершіндерім"
Көгершіндер, көгершіндер көп менде,
келеді олар сағындырып көктемде.
Көк жүзінде қалықтайды қуанып,
самал желпіп, күннің нұры өпкенде.
Көгершіннің сыртқы ерекшеліктеріне, қимылдарына көңіл аудару.
"Құстар", "Құстар ауласында", "Орман құстары" тақырыбындағы боямақтармен жұмыс.
(сурет салу)
"Торғайлар мен мысық" қимыл-қозғалыс ойыны.
(дене тәрбиесі)
Мақсат-міндеттер: балаларда кеңістікті бағдарлай алу және бір-бірімен қақтығыспай топта қозғалу қабілетін дамыту. Белгі бойынша әрекет ету, ұзындыққа секіру, биіктікке секіру, тез жүгіріп келе жатып секіруге жаттықтыру.
"Трамвай" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнай білуді, балалардың қозғалысын басқа ойыншылардың қимылдарымен үйлестіре отырып, жұппен қозғалу қабілетін дамыту; түстерді тануға және оларға сәйкес қимыл-қозғалыстарын өзгертуге ынталандыру.
Далаға алып шығатын материалмен дербес ойындар.
Мақсат-міндеттер: балаларды өз бетінше ойынға қажетті атрибуттарды іріктеп, таңдап алуға үйрету.
Алып шығатын материалдар: күрек, сыпырғыш, қалақшалар, қалыптар.
Еңбек тапсырмасы: құмды бір жерге үйіп, шелектерге салып, құмсалғышқа апару.
Мақсат-міндеттер: қарапайым еңбек әрекеттерін орындауға баулу.
	Ағашты бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балалардың табиғатқа қызығушылықтарын қалыптастыру. Қоршаған ортадағы өсімдіктермен таныстыруды жалғастыру. Ағаштың діңіне, бұтақтарына, жасыл жапырақтарына көңіл аудару. Сұрақтарға жауап беруге ынталандыру.
Ойын-имитация (қимыл жаттығуы) "Жас қарағай".
(тіл дамыту және көркем әдебиет, дене тәрбиесі)
Мақсат-міндеттері. Балаларды авторлық шығармаларды тыңдауға үйрету. Оқып беруді суреттерді, қимылдарды көрсетумен сүйемелдеу. Балаларды педагогтің көмегімен өлеңді толық қайталауға ынталандыру.
Жас қарағай
Жас баладай
Қаз тұрды да, бойлайды.
Тауды аралай, тасты аралай,
Жүгіріп жел, ойнайды.
Ш. Мәмбетов
"Ұшақтар" қимыл-қозғалыс ойыны.
(дене тәрбиесі)
Мақсат-міндеттер: балаларды белгі бойынша қимылдарын өзгеруге: алаң кеңістігін пайдаланып, бірін-бірі түртпей, жүгіруге және бір-біріне жақын бір жерде отырып, демалуға - машықтандыру; ұшақ қимылына еліктеуге ынталандыру; зеректікке, ұйымшылдыққа тәрбиелеу.
Педаготің балаларға берілетін белгі командалары: "Ұшақтар, моторларды жүргізейік!" (екі қолды алдыға қойып, өзара айналдыру), "Қане, ұшайық!" (екі қолды екі жаққа жайып, түзі ұстап жүгіру), "Ұшақтар, аэродромға қонайық!" (бір-біріне жақын жерге отыру, қолдарды екі жақтарға созып, түзу ұстау).
"Ұшады, ұшпайды" дидактикалық ойыны.
(дене тәрбиесі)
Мақсат-міндеттер: зейіндерін, сөзді тез қабылдап, тез әрекет ету қабілеттерін дамыту.
Еңбек тапсырмасы: құмсалғыштың бетін қоқыс бұталардан тазалау.
Мақсат-міндеттер: ұқыптылыққа, тазалыққа тәрбиелеу.
Балалардың шығарылған материалмен дербес ойын әрекеті.
Дербес ойын әрекеті.
Мақсат-міндеттер: ойыншықтармен жеке ойында қарапайым ойын желісі бойынша әрекеттер жасауға машықтандыру.
	Желді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға желді, жапырақтарға, бұтақтарға, жалауларға, бұлттарға қарап байқауға болатынын көрсету; желдің баяу және қатты соққанын байқауға дағдыландыру; зеректікке, табиғи құбылыстарға деген қызығушылықты арттыру.
Әр түрлі құстар бейнеленген суреттерді көрсету.
- Бұл не?
- Бұларды неге құс деп ойлайсыңдар?
- Құстар не істеп жатыр?
- Құстардың бәрі бірдей ме?
- Айырмашылықтары неде?
- Маған үлкен құстарды көрсетіңдерші? Кішкентай құстарды көрсетіңдерші? Өзің білетін құсты көрсетіп, оны ата.
- Құстар не жейді?
- Торда отырған құстарымызды немен қоректендіреміз? Олардың аттары кім?
"Қоңыздар" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүру, жүгіру) жетілдіру. Балаларды жан-жаққа шашырап жүгіруге, белгі бойынша бағытты өзгертуге, зейінділік танытуға жаттықтыру.
Қоңыздарым, құстардай
Қанат жайып, ұшыңдар!
Ұшып-ұшып болсаңдар,
Шөпке жылдам қоныңдар!
Зу-зулатып, жыбырлап,
Тізу жолмен қыбырлап,
Демалыңдар, тоқтаңдар,
Тыныштықта ұйықтаңдар. (Д. Ахметова)
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.

	Серуеннен оралу
	Балалар киімдерін дұрыс шешу,шкафтарға бүктеп қою, қолды жуу әрекеттерін одан әрі қалыптастыру.
Таза сумен Арман,
Беті-қолын жуды.
Оған қарап Балжан,
Суға қолын созды.
(мәдени-гигиеналық дағдылар)

	Кешкі ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	Кітап бұрышында: өткен тақырыптар бойынша суреттерді қарау, сипаттап айту; ертегілерді есте жаңғырту, кейіпкерлердің сөздерін қайталау. (тіл дамыту және көркем әдебиет)
Музыкалық аспаптармен ойындар. Білім күніне арналған әндер тыңдату. (шығармашылық дағдылар, музыка)
Өнер бұрышында ойыншықтар тақырыбында сурет салу, мүсіндеу, жапсыру, құрастыру. (шығармашылық, сурет салу, мүсіндеу, жапсыру, құрастыру)
Қолдың ұсақ және ірі моторикасын дамытатын ойындар. (танымдық дағдылар)
Кітаптарды санау, өлшеу, салыстыру.

	Үйге қайту
Ата-анаға кеңес
	"Дәрумендердің бала өміріндегі маңызы" тақырыбындағы кеңес..
	"Балабақшаның күндізгі режимі сияқты үйде де баланың жағдайын жасау" тақырыбында ата-аналарға кеңес.
	"Баланы қалай дұрыс сөйлеп үйретуге болады?" тақырыбында ата-аналарға кеңес..
	"Денсаулықты сақтау өмір салтын сақтауға бағытталған отбасылық дәстүрлерә сұрақ-жауаптар.
	Көрмелер: "Құстар күні", "Құстар - біздің досымыз" жылжымалы папкалар.


